నందనా సేన్

నందనా దేవ్ సేన్ (జననం 1967 ఆగస్టు 19) ఒక అమెరికన్ నటి, స్క్రీన్ రైటర్. ఆమె పిల్లల రచయిత్రి, వారి హక్కుల కార్యకర్త కూడా. బాలీవుడ్‌లో ఆమె మొదటి సినిమా సంజయ్ లీలా బన్సాలీ బ్లాక్ (2005). ఈ చిత్రంలో రాణి ముఖర్జీ, అమితాబ్ బచ్చన్ లతో కలిసి ఆమె నటించింది. ఆమెది రాణికి 17 ఏళ్ల చెల్లెలి పాత్ర. రామ్ గోపాల్ వర్మ, కేతన్ మెహతాతో సహా భారతీయ దర్శకులతో వరుస ప్రాజెక్ట్‌లలో పని చేసింది. నందనా సేన్ టొరంటో ఇంటర్నేషనల్ ఫిల్మ్‌ ఫెస్టివల్ లో ప్రదర్శించబడిన తీవ్రవాద నేపథ్యం కలిగిన అమెరికన్ డ్రామా ది వార్ వితిన్ (2005)లో ప్రధాన పాత్రలో ఒకదానికి సంతకం చేసింది.

జీవితం తొలి దశలో 
నోబెల్ గ్రహీత, భారతరత్న ఆర్థికవేత్త అమర్త్యసేన్, పద్మశ్రీ అవార్డు గ్రహీత నబనిత దేవ్ సేన్ ల కుమార్తె నందనా సేన్. నందనా సేన్ కలకత్తాలో జన్మించారు. ఆమె అక్క అంటారా దేవ్ సేన్ జర్నలిస్టు. నందనా సేన్ మొదటి రచన ఆమె చిన్నతనంలో సత్యజిత్ రే ఎంపిక చేసిన సందేశ్ పత్రికలో ప్రచురించబడింది. ఆమె భారతదేశంలో పుట్టినా యూరప్, అమెరికాలోని వివిధ నగరాల్లో పెరిగింది.

కెరీర్ 
నందనా సేన్ హార్వర్డ్ విశ్వవిద్యాలయంలో సాహిత్యాన్ని అభ్యసించారు, అక్కడ ఆమె మొదటి సంవత్సరంలో తన తరగతిలో అగ్రస్థానంలో నిలిచినందుకు ఆమెకు డెటూర్ ప్రైజ్ లభించింది. ఆ తర్వాత జాన్ హార్వర్డ్ స్కాలర్‌షిప్, ఎలిజబెత్ కారీ అగాసిజ్ అవార్డ్ రెండింటినీ అమె డిస్టింక్షన్‌లో ఉత్తీర్ణురాలయి గెలుచుకుంది. ఆ తరువాత USC ఫిల్మ్ స్కూల్‌లోని పీటర్ స్టార్క్ ప్రొడ్యూసింగ్ ప్రోగ్రామ్‌లో నందనా సేన్ ఫిల్మ్ ప్రొడ్యూసింగ్‌ని అభ్యసించారు. ఆమె అనేక చలనచిత్రోత్సవాలలో ప్రదర్శించబడిన తన థీసిస్ చిత్రం "అరేంజ్డ్ మ్యారేజ్"తో సహా పలు లఘు చిత్రాలను వ్రాసి దర్శకత్వం వహించింది. నటిగా, నందనా సేన్ న్యూయార్క్‌లోని లీ స్ట్రాస్‌బర్గ్ థియేటర్ ఇన్‌స్టిట్యూట్‌లో అలాగే లండన్‌లోని రాయల్ అకాడమీ ఆఫ్ డ్రామాటిక్ ఆర్ట్‌లో శిక్షణ పొందింది.

వ్యక్తిగత జీవితం 
నందనా సేన్ 2013 జూన్ లో పెంగ్విన్ రాండమ్ హౌస్ ఛైర్మన్ జాన్ మాకిన్‌సన్‌ను వివాహం చేసుకుంది. ఈ జంట 2018లో ఒక యువ బెంగాలీ అమ్మాయిని దత్తత తీసుకున్నారు. ఆమె గతంలో భారతీయ చలనచిత్ర నిర్మాత మధు మంతెనాతో దశాబ్దానికి పైగా సహజీవనం కొనసాగించింది.

మూలాలు 

సజీవులు
1967 జననాలు
లాస్ ఏంజిల్స్ నటీమణులు
బెంగాలీ నటీమణులు
యునైటెడ్ స్టేట్స్‌కు భారతీయ వలసదారులు
అమెరికన్ సినిమా నటీమణులు
బెంగాలీ సంతతికి చెందిన అమెరికన్ ప్రజలు
భారత సంతతికి చెందిన అమెరికన్ నటీమణులు
హిందీ సినిమా నటీమణులు
బెంగాలీ సినిమా నటీమణులు
అమెరికన్ మహిళా పిల్లల రచయితలు
అమెరికన్ మహిళా స్క్రీన్ రైటర్స్
హార్వర్డ్ యూనివర్సిటీ పూర్వ విద్యార్థులు
21వ శతాబ్దపు అమెరికన్ మహిళలు
20వ శతాబ్దపు అమెరికన్ నటీమణులు